Diari Oficial de la Generalitat Valenciana


Sumari del DOGV 5420, del 03-01-2007 (2006/14231)

Resolució de 13 de desembre de 2006, del director general de Recursos Humans de la Conselleria de Sanitat, per la qual, com a execució d'una sentència, modifica la Resolució de 23 de juny de 2004 per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de conductor portalliteres SAMU en les institucions sanitàries dependents de la Conselleria de Sanitat i obri novament el termini de quinze dies hàbils per a la participació en la convocatòria publicada per la Resolució de 14 de març de 2005 de la Direcció General de Recursos Humans per la qual inicia la fase de provisió del procés extraordinari de consolidació d'ocupació de la categoría (DOGV núm. 4.992, de 25.04.2005).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5420

Data del DOGV
:   03-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2006/14673


Data del document
:   13-12-2006

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu
    * execució de sentència
    * recurs administratiu
    * sistema judicial
    * personal de conducció
    * personal sanitari
    * administració regional

Com a execució de la sentència ferma 753/06 del Tribunal Superior  
de Justícia de la Comunitat Valenciana, que estima el recurs  
d'apel·lació interposat per Emilio Martínez Soriano contra la Sentència  
408/05 del Jutjat Contenciós Administratiu número 7 de València,  
revoca la sentència d'instància i estima el recurs contenciós administratiu  
interposat per l'interessat contra la Resolució de 26 de maig de  
2004 del director general de Recursos Humans de la Conselleria de  
Sanitat per la qual fa públiques la qualificacions finals atorgades als  
concursants que han superat la fase de selecció del procés extraordinari  
de consolidació d'ocupació per a la selecció i provisió de places de  
conductor portalliteres SAMU en les institucions sanitàries dependents  
de la Conselleria de Sanitat, la qual declara contrària a dret, l'anul·la i  
deixa sense efecte l'assignació a l'actor en la fase de concurs de 26,63  
punts.  
Vista la puntuació total atorgada al recurrent Emilio Martínez  
Soriano en la fase de selecció de 130,85 punts, com a execució de la  
sentència esmentada adés, pel tribunal del procés extraordinari de consolidació  
d'ocupació per a la selecció i provisió de places de conductor  
portalliteres SAMU en les institucions sanitàries dependents de la  
Conselleria de Sanitat.  
Vist que la Resolució de 14 de novembre de 2006, dictada com  
a execució de la sentència esmentada, modifica la resolució de 26 de  
maig de 2004 del director general de Recursos humans per la qual fa  
públiques les qualificacions finals dels aspirants que han superat la  
fase de selecció del procés extraordinari de consolidació d'ocupació  
per a la selecció i provisió de places de conductor portalliteres SAMU  
en les institucions sanitàries dependents de la Conselleria de Sanitat,  
incloent-hi Emilio Martínez Soriano, notificada a les persones interessades,  
i excloent-ne Gustavo Antonio Santonja Cantó.  
Vista la Resolució de 14 de març de 2005 de la Direcció General  
de Recursos Humans (Diari Oficial de la Generalitat número 4.992, de  
25.04.2005) per la qual inicia la fase de provisió del procés extraordinari  
de consolidació d'ocupació per a la selecció i provisió de places  
de conductor portalliteres SAMU en les institucions sanitàries dependents  
de la Conselleria de Sanitat, i atés que la base tercera A establix  
que ha de participar obligatòriament en esta fase de provisió el personal  
que, com a conseqüència del procés de consolidació d'ocupació, ha  
obtingut la situació de personal estatutari en expectativa de destinació  
prevista en la base onze de l'Orde de 22 de març de 2002 de la Conselleria  
de Sanitat per la qual convoca el procés extraordinari.  
Per tant, i atés el que disposen els articles 118 de la Constitució,  
17.2 de la Llei Orgànica 6/1985, d'1 de juliol, del Poder Judicial, i 103  
i següents de la Llei 29/1998, de 13 de juliol, reguladora de la Jurisdicció  
Contenciosa Administrativa, que establixen l'obligació de complir  
les sentències i la resta de resolucions fermes dictades per jutges i  
tribunals.  
Fent ús de les competències per a què em delega l'article 1.2 de la  
Resolució de 18 de gener de 2006, del director general de l'Agència  
Valenciana de Salut, per la qual delega per a algunes competències en  
matèria de personal, resolc:  
Modificar la Resolució de 23 de juny de 2004 per la qual es declara  
en situació d'expectativa de destinació els aspirants que han superat  
el concurs-oposició del procés extraordinari de consolidació d'ocupació  
per a la selecció i provisió de places de conductor portalliteres  
SAMU en les institucions sanitàries dependents de la Conselleria de  
Sanitat, incloent-hi Emilio Martínez Soriano amb una qualificació  
final de 130,85 punts i excloent-ne Gustavo Antonio Santonja Cantó.  
Obrir novament el termini de quinze dies hàbils, comptadors a partir  
de l'endemà de la publicació d'esta resolució en el Diari Oficial de  
la Generalitat per a la participació de l'interessat en la convocatòria  
de provisió publicada per la Resolució de 14 de març de 2005 de la  
Direcció General de Recursos Humans i d'acord amb les bases (Diari  
Oficial de la Generalitat Valenciana 4.992, de 25.04.2005).  
Contra esta resolució s'hi pot interposar un incident d'execució  
de sentència davant del Jutjat Contenciós Administratiu número 7 de  
València, d'acord amb el que disposa l'article 109 de la Llei 29/1998,  
de 13 de juliol, reguladora de la Jurisdicció Contenciosa Administrativa,  
en el termini de dos mesos comptador des de l'endemà de la publicació  
d'esta resolució.  
València, 13 de desembre de 2006.- El director general de Recursos  
Humans: José Cano Pascual.